Rodés Aglomeracion

Rodés Aglomeracion, ancianament comunautat d'aglomeracion del Grand Rodés, es una intercomunalitat roergassa, situada dins lo departament d'Avairon e la region d'Occitània, ancianament de Miègjorn-Pirenèus. Son còdi SIREN es 241 200 187. La lenga autoctòna es l'occitan lengadocian roergàs. Istòria Lo districte del Grand Rodés se creèt lo 25 d'aost de 1964, puèi se mudèt en comunautat d'aglomeracion en decembre de 1999 . Lo conselh de comunautat decidiguèt d'abandonar en 2015 l'anciana denominacion « comunautat d'aglomeracion del Grand Rodés » per una pas tan pesuga : « Rodés Aglomeracion ». L'intercomunalitat se creèt un conselh de desvolopament en febrièr de 2001, amassada consultativa de 70 sòcis que representan l'ensemble de la societat civila e qu'a per visada de soscar al projècte d'aglomeracion. Lo 1èr de genièr de 2014, las comunas de La Barraca de Fraisse, Manhac e Cambolaset, de la comunautat de comunas del País Barraquièr, abandonan aquela comunautat en la metent en perilh financièr e dintran dins la comunautat d'aglomeracion, puèi fan enrè lo 1èr de genièr de 2016 . En seguida de la fusion de Druèla e de Balsac lo 1èr de genièr de 2017, l'ensemble de la comuna novèla de Druèla e Balsac dintra dins l'intercomunalitat. Composicion Lo territòri de l'intercomunalitat correspondiá entrò 2016 als tres ancians cantons de Rodés (Rodés Èst, Rodés Oèst, Rodés Nòrd), puèi amb la fusion de Druèla e Balsac, aquela darrèra comuna del canton de Marcilhac (Valon) abans 2015, s'i ajustèt. Veire tanben Comunas d'Avairon Nòtas Portal de Roergue